ตลาดแรงงานตึงตัว ห่วงจ้างงานภาคเกษตร-ท่องเที่ยวลด
ด้านธปท.เผยเงินค่าจ้างโอทีโบนัสหด,นายทศพร ศิริสัมพันธ์ เลขาธิการสภาพัฒนาการเศรษฐกิจและสังคมแห่งชาติ (สศช.) เปิดเผยว่า ไตรมาสแรกปีนี้ ไทยมีการจ้างงานเพิ่มขึ้น 0.9% โดยผู้มีงานทำมีจำนวน 37.7 ล้านคน จากจำนวนแรงงานทั้งหมด 38.7 ล้านคน เป็นการจ้างงานนอกภาคการเกษตรเพิ่มขึ้น 3.2% ภาคก่อสร้างเพิ่มขึ้น 10.5% ภาคอุตสาหกรรมเพิ่มขึ้น 1% ขณะที่สาขาโรงแรมและภัตตาคารลดลง 0.2% และผู้มีงานทำในภาคการเกษตรลดลง 4.2% ส่งผลให้อัตราการว่างงาน 0.9% หรือมีจำนวนผู้ว่างงาน 350,000 คน ซึ่งถือว่ายังอยู่ในระดับต่ำแต่มีแนวโน้มว่าตลาดแรงงานเริ่มตึงตัวมากขึ้น ดังนั้น สศช.ได้แนะนำให้รัฐบาลและหน่วยงานที่เกี่ยวข้องติดตามสถานการณ์ที่จะกระทบต่อการจ้างงานในช่วงที่เหลือของปี โดยเฉพาะภัยแล้งที่จะกระทบการจ้างงานภาคเกษตร ส่วนสงครามการค้าอาจไม่กระทบการจ้างงานภาคอุตสาหกรรมมากนัก แต่จะกระทบภาคท่องเที่ยว ซึ่งมีความชัดเจนมากขึ้นหลังไตรมาสแรกปีนี้ กิจการโรงแรมและภัตตาคารมีการจ้างแรงงานลดลง 0.2% เนื่องจากนักท่องเที่ยวจีน-สหรัฐฯ มีสัดส่วนท่องเที่ยวไทยรวมกัน 30% ของจำนวนนักท่องเที่ยวทั้งหมดมีจำนวนลดลง และแรงงานกลุ่มนี้ยังได้ค่าจ้างงานระยะสั้นหรือรับค่าจ้างรายวัน,ขณะที่ผู้สื่อข่าวรายงานว่า ธนาคารแห่งประเทศไทย (ธปท.) ได้เผยแพร่ข้อมูลดัชนีค่าจ้างแรงงาน ที่ครอบคลุมค่าจ้าง ค่าล่วงเวลา (โอที) โบนัสและผลประโยชน์อื่นที่เป็นตัวเงินของลูกจ้างไทยช่วงไตรมาส 4 ปี 61 ลดลง โดยดัชนีอยู่ที่ 110.37 ลดลงจาก 111.1 ในไตรมาสก่อนหน้า สะท้อนค่าจ้างแรงงานไทยที่เป็นตัวเงินชะลอตัวลง โดยค่าจ้างแรงงานภาคเหมืองแร่เหมืองหินและอื่นๆลดลงมากที่สุด โดยดัชนีค่าจ้างแรงงานอยู่ที่ 80.36 ลดลงจาก 92.64 ในไตรมาสก่อนหน้า ส่วนภาคการผลิตดัชนีอยู่ที่ 108.88 ลดลงจาก 110.91 ภาคการไฟฟ้าก๊าซและประปาอยู่ที่ 96.41 ลดลงจาก 105.78 ขณะที่ภาคโรงแรมและภัตตาคารอยู่ที่ 116.88 ลดลงจาก 117.32 ส่วนภาคการเงินการธนาคารอยู่ที่ 92.12 ลดลงจาก 93.28 เช่นเดียวกับภาคการค้าอสังหาริมทรัพย์ ธุรกิจให้เช่าและธุรกิจอื่นๆที่ดัชนีค่าจ้างแรงงานลดลงมาที่ 104.58 จาก 106.92 ขณะที่ภาคก่อสร้างและภาคการค้าส่งและค้าปลีกทรงตัว,ธปท.ระบุว่า การลดลงของดัชนีค่าจ้างแรงงาน สะท้อนการชะลอตัวของเศรษฐกิจ คำสั่งซื้อและการผลิตที่ลดลง ทำให้ค่าจ้าง ค่าล่วงเวลา โบนัสและผลประโยชน์อื่นของลูกจ้างลดลง แต่ยังมี 3 ภาคการผลิตที่ดัชนีค่าจ้างแรงงานสูงขึ้น คือภาคการขนส่งและคมนาคม, ภาคบริการสุขภาพและสังคมสงเคราะห์ รวมทั้งภาคบริการชุมชนและส่วนบุคคล.
นายทศพร ศิริสัมพันธ์ เลขาธิการสภาพัฒนาการเศรษฐกิจและสังคมแห่งชาติ (สศช.) เปิดเผยว่า ไตรมาสแรกปีนี้ ไทยมีการจ้างงานเพิ่มขึ้น 0.9% โดยผู้มีงานทำมีจำนวน 37.7 ล้านคน 
ทศพร ศิริสัมพันธ์,โอที,สศช.,แรงงาน,อุตสาหกรรม,การเกษตร,ข้อมูลดัชนี